રાત્રે ભજનની ચોથી સંભાવના એ કે ભજન રાત્રીના ચાર પ્રહર પ્રમાણે ગવાય છે, પ્રથમ પ્રહર જીવમુખી વાણી, બીજો પ્રહર ગુરુમુખી, ત્રીજો પ્રહર શિવમુખી અને ચોથો પ્રહર બ્રહ્મમુખી અને એમાંય ભજનના તાલ રાગ ઢંગ ઢાળને પણ નિશ્ચિત સમય છે, આરાધ ક્યારે ગવાય, પરજ, રામગરી, પ્રભાતી, પ્યાલો આ ક્યારે ગવાય એ પણ નક્કી. આ રાત્રી પ્રવૃત્તિ હોય તો ભજનના ઈતિહાસનો આરંભ ક્યાંથી કરવો? પદ કે રામદેવપીરનું ભજન, તો એ સંતમત અલગ તારવવો, ડો રાજેન્દર્સિંહ રાજયાદાએ મત પ્રગટ કર્યો છે કે સંતસાધના એ અલગ માર્ગ છે અને એમનો દાવો એવો છે કે યોગના ષટચક્રભેદન થઈ જાય એ પછી એનું જે છઠ્ઠું ચક્ર આવે એ ભજન સંતસાધનાનું પ્રથમ ચક્ર છે. અને એ શરીરના ત્રણ ભાગ કરે છે, પિંડ, બ્રહ્માંડ અને નિર્મળ ચૈતન્ય દેશ, પિંડના છ ચક્રો, બ્રહ્માંડના છ ચક્ર અને નિર્મળ ચૈતન્યદેશના છ એમ અઢાર સ્થાનકો આપે છે, એટલે આ એક ગુપ્ત પ્રક્રિયા છે, સંત સાધના છે એ દ્રષ્ટિકોણ પણ જોવો પડે.